Impakglas op Mars kan “bril” na antieke lewe weesImpakglas wat in die Algakrater op Mars gefotografeer is. Wetenskaplikes se ontdekking van impakglas in ’n aantal baie ou, maar goed-bewaarde kraters op Mars open die moontlikheid dat spore van lewe daarin gevind kan word – mits daar lewe bestaan het toe die impakte plaasgevind het. Tekens van organiese materiaal en plantreste is in impakglas gevind wat uit Argentinië kom. Dit word bio-handtekeninge genoem. Impakglas vorm in die ontsettende hitte wat volg op ’n ruimteliggaam se botsing met ’n planeet. Die navorsers moes eers ’n metode ontwikkel om impakglas op Mars te kan identifiseer, aangesien impakglas nie werklik uitstaan nie en ander rotse tussenin neig om die tekens van die teenwoordigheid daarvan te verdwerg. Hulle het nou foto’s wat deur die Mars Reconnaissance Orbiter geneem is gebruik om die impakglas te identifiseer. Bron: Astronomy.com